Soveel kry parool om Covid-19 te bekamp | Maroela Media
Die departement van korrektiewe dienste het Woensdag gesê 6 128 gevangenes is tot dusver op parool vrygelaat om die verspreiding van Covid-19 in tronke te bekamp.
Pres. Cyril Ramaphosa het in Mei aangekondig dat 19 000 "lae risiko"-gevangenes oor 10 weke op parool vrygelaat sal word. Hy het gesê die besluit is geneem ná 'n versoek deur die Verenigde Nasies om bevolkingsgetalle in tronke te verminder in die stryd teen Covid-19.
"Ons het reeds 6 128 gevangenes vrygelaat. Dit vereis 'n noukeurige proses waarby slagoffer-oortreder-bemiddeling betrek word en DNS-monsters deur die polisie geneem moet word," het die departement gesê. "Gevangenes wat vrygelaat word, is diegene wat die betrokke rehabilitasieprogramme ondergaan het om hul gedrag reg te stel."
Die departement het gesê sy rampbestuurstrategie duur voort by sy 243 korrektiewe sentra landswyd. Die strategie fokus op die welstand van gevangenes en beamptes. "Alle gevangenes het toegang tot gehalte gesondheidsorg, kragtens die bepalings van die Verenigde Nasies se minimum standaarde vir die behandeling van gevangenes."
Volgens die departement is minstens 3 688 gevalle reeds in die bedryf aangemeld. Hiervan was 2 203 beamptes en 1 485 gevangenes. Die getal infeksies onder gevangenes verteenwoordig 1,03% van alle gevangenes. "Ons het ook 2 235 persone wat reeds herstel het (1 231 gevangenes). Daar is dus 239 aktiewe gevalle onder gevangenes."
Vyftien gevangenes en 31 beamptes is reeds weens Covid-19 oorlede.
Mens kan net lag. Laat misdadigers vry om plek te maak vir mensr wat corona regulasies oortree. O, hierdie regering is SIEK!!!!
Van waneer af luister hul na di VN ??? begin dan ook te luister na korupsie plaasmoorde ens ens Hoeveel wittes gan vrygelaat word???
Word daar nou plek gemaak vir die wat gevang word sonder 'n masker? Hierdie ANC regering is 'n grap!
Gevangenis het meer regte as ons hulle kry nog sigarete om te rook. Die land en sy regstelsel is n grap.
Hahaha. Was dit nie die einste VN of sommer die outydse engelse wat glas stukkies in die medisyne gegooi het en sodoende duisende klein kindertjies vermoor het wat in konsentrasie kampe (gevangenis) was nie? Gmf! Watse minimum mediese nonsens praat hulle van?